joelniklaus/EU_Wikipedias huggingface dataset:
Demi Vollering

Demi Vollering (s. 15. marraskuuta 1996 Pijnacker, Etelä-Holland) on alankomaalainen maantiepyöräilijä. Hän aloitti ammattilaisuransa Parkhotel Valkenburg -joukkueessa 2019–2020 ja on edustanut SD Worxia vuodesta 2021 lähtien.

Vollering voitti vuoden 2021 Liège–Bastogne–Liège-kilpailun oltuaan nopein viiden naisen loppukirissä ennen Annemiek van Vleutenia ja Elisa Longo Borghinia. Hän voitti samana vuonna UCI Women's World Tour -kilpailuista myös La Course by Le Tour de Francen ja The Women's Tourin.

Saavutuksia 

Lähteet: Pro Cycling Stats, Cycling Archives
2019
Liège–Bastogne–Liège, kolmas
Festival Elsy Jacobs, kokonaiskilpailussa toinen, prologin voitto
Giro dell'Emilia, voitto
2020
La Course by Le Tour de France, kolmas
La Flèche Wallonne, kolmas
2021
Brabantse Pijl, toinen
Amstel Gold Race, toinen
Liège–Bastogne–Liège, voitto
Emakumeen Nafarroako Klasikoa, toinen
Vuelta a Burgos, kokonaiskilpailussa kolmas
La Course by Le Tour de France, voitto
Giro d'Italia Femminile, kokonaiskilpailussa kolmas
EM-kilpailut, sekaviestissä pronssia, maantieajossa viides
MM-kilpailut, maantieajossa seitsemäs
The Women's Tour, kokonaiskilpailun ja 3. etapin (aika-ajo) voitto
2022
Omloop Het Nieuwsblad, toinen
Amstel Gold Race, toinen
Brabantse Pijl, voitto
La Flèche Wallonne, kolmas
Liège–Bastogne–Liège, kolmas
Itzulia Women, kokonais- ja pistekilpailun sekä 1., 2. ja 3. etapin voitto
Vuelta a Burgos, kokonaiskilpailussa kolmas, mäkikirikilpailun ja 4. etapin voitto
Tour de France Femmes, kokonaiskilpailussa toinen, mäkikirikilpailun voitto
Challenge by La Vuelta, kokonaiskilpailussa kolmas

Lähteet 

Alankomaalaiset maantiepyöräilijät
Vuonna 1996 syntyneet
Elävät henkilöt
Laizhounkoira

Laizhounkoira () on kiinalainen koirarotu, joka on hyväksytty roduksi kansallisesti Kiinan kennelunionissa (China Kennel Union, CKU). Sillä ei ole vielä FCI:n tunnustusta, mutta prosessi sitä varten on jo vireillä.

Ulkonäkö 
Laizhounkoira on kohtuullisen kookas molossikoira. Pää on vahva olematta liian massiivinen. Kallo on pitkänomainen ja vahva, ilman selvästi ulkonevaa niskakyhmyä. Otsa on litteä, otsapenger selväpiirteinen olematta liian korostunut. Kuono on voimakkaasti kehittynyt, kuononselkä suora. Ylä- ja alaleuka ovat leveät ja vahvat, purenta leikkaava. Silmät ovat keskikokoiset ja mantelinmuotoiset; värisävy vaihtelee vaaleasta meripihkasta tummanruskeaan. Korvat ovat kohtuullisen suuret, korkealle asettuneet ja – toisin kuin valtaosalla muista molossikoirista – luonnostaan pystyt. Runko on korkeuttaan pidempi. Häntä on kohtuullisen pitkä ja tasaisesti kärkeä kohden kapeneva; levossa lievästi kaarevana roikkuva, liikkeessä tai innostuksen aikana mahdollisesti nouseva. Karvapeite on lyhyt, sileä, tiheä, kiiltävä; se voi olla joko yksin- tai kaksinkertainen. Väritys on aina musta selvästi erottuvin punaruskein merkein - merkit sijaitsevat silmien yläpuolella, kuonossa, poskissa, niskassa, rintakehässä, raajoissa ja hännäntyven alapuolella. Urosten säkäkorkeus vaihtelee 64–79 cm välillä, narttujen 65–70 cm välillä.

Luonne ja käyttäytyminen 
Rotu on rauhallinen, peloton, itsevarma ja ystävällinen. Omaa perhettään kohtaan se on erittäin omistautunut. Sillä tulee olla rohkeutta, kovuutta, tarkkaavaisuutta ja hyvä työskentelykyky. Sen tulee sopeutua myös urbaaniin ympäristöön.

Alkuperä 
1800-luvulla saapuessaan Shandongin niemimaalle saksalaiset kolonialistit toivat myös koiriaan mukanaan alueelle. He risteyttivät keskenään saksanpaimenkoiran, tanskandoggin, rottweilerin, xianinvinttikoiran sekä paikallisia rotuja. Lopputuloksena oli nykyisin laizhounkoirana tunnettu rotu.

Etymologia 
Laizhou on Shandongin maakunnassa sijaitseva piirikuntatason kaupunki. Hong tarkoittaa punaista, mikä juontaa juurensa rodulle ominaisista punaisista merkeistä.

Lähteet 

Kiinalaiset koirarodut
FCI:n ulkopuoliset rodut
Mastiffit
Jari Stenvall

Jari Petri Olavi Stenvall (s. 12. lokakuuta 1965 Hankasalmi) on suomalainen hallintotieteilijä ja professori.

Stenvall väitteli hallintotieteiden tohtoriksi Tampereen yliopistosta vuonna 2000 tutkielmalla Käskyläisestä toimijaksi. Hän on hoitanut Lapin yliopiston julkishallinnon professuuria vuodesta 2002.

Stenvall valittiin vuoden professoriksi tammikuussa 2022.

Lähteet

Vuonna 1965 syntyneet
Elävät henkilöt
Suomalaiset professorit
Suomalaiset yhteiskuntatieteilijät
Lapin yliopiston professorit
Pääkaupunkiseudun Kaupunkiliikenne

Pääkaupunkiseudun Kaupunkiliikenne Oy on suomalainen joukkoliikenneyhtiö, joka liikennöi Helsingin raitioliikennettä. Se aloitti toimintansa 1. helmikuuta 2022, kun Helsingin kaupungin liikenneliikelaitos (HKL) yhtiöitettiin. Suomenlinnan Liikenne on Pääkaupunkiseudun Kaupunkiliikenteen tytäryhtiö. Pääkaupunkiseudun Kaupunkiliikenne Oy on Helsingin kaupungin ja Vantaan kaupungin yhteisyritys. Metroliikenne jäi vielä toistaiseksi uuden yhtiön ulkopuolelle eli siitä vastaa edelleen HKL.

Lähteet

Aiheesta muualla 
 Pääkaupunkiseudun Kaupunkiliikenne Oy

Helsingin liikenne
Espoon liikenne
Suomalaiset yritykset
Cheryl Gillan

Dame Cheryl Elise Kendall Gillan (21. huhtikuuta 1952 – 4. huhtikuuta 2021) oli brittiläinen konservatiivipuolueen poliitikko, joka toimi Walesin asioiden ministerinä vuosina 2010–2012 sekä Yhdistyneen kuningaskunnan alahuoneen jäseneä vuosina 1992–2021.

Gillan syntyi Llandaffissa, Cardiffissa. Hän kävi koulua Cheltenhamissä ja opiskeli oikeustiedettä College of Law’ssa (nykyinen University of Law). Ennen poliittista uraansa Gillan työskenteli markkinointikonsulttina. Hänet valittiin alahuoneeseen vuoden 1992 parlamenttivaaleissa Chesham and Amershamin vaalipiiristä. Vuonna 1995 hänet nimitettiin alivaltiosihteeriksi opetus- ja työministeriön alaisuuteen, jossa virassa hän toimi vuoteen 1997 asti, jolloin työväenpuolue voitti parlamenttivaalit, ja konservatiivipuolue siirtyi oppositioon.

Vuonna 2005 Gillan nimitettiin konservatiivipuolueen varjohallitukseen Walesin asioiden varjoministeriksi. Hän oli alkujaan vastustanut Walesin kansalliskokouksen perustamista vuonna 1999, mutta varjoministerinä hän ilmaisi tukevansa sitä. Vuonna 2008 hän kutsui Walesin itsehallinnon tilaa ”monimutkaiseksi ja hankalaksi”. Vuonna 2009 hän esitteli lakialoitteen autismikirjon häiriöistä kärsivien aikuisten tukemiseksi; Autism Act 2009 tuli voimaan vuoden 2010 alussa. 

Konservatiivipuolueen muodostettua koalitiohallituksen liberaalidemokraattien kanssa vuoden 2010 vaalien jälkeen Gillan nimitettiin Walesin asioiden ministeriksi. Hänen ministerikaudellaan Walesissä järjestettiin kansanäänestys Walesin kansalliskokouksen lainsäädäntövallan laajentamisesta, kymrinkielisen televisiokanavan S4C:n rahoitusta leikattiin, ja Etelä-Walesin rautateitä sähköistettiin. Gillan erotettiin virastaan vuoden 2012 hallituksen uudelleenjärjestelyssä.

Vuonna 2009 paljastui, että Gillan oli nostanut parlamentilta kulukorvauksia muun muassa 4,47 puntaa koiranruoan ostamiseen ja 305,50 puntaa melua aiheuttaneen boilerin korjaamiseen. Hän palautti parlamentille koiranruoan hinnan mutta puolusteli boilerin korjaamista varten nostamiaan rahoja. Lisäksi hänet määrättiin maksamaan takaisin 1884 punnan edestä Lontoon-asuntonsa asuntolainan maksamiseksi nostamiaan kulukorvauksia. Vuonna 2010 päätettiin, että Gillanin vaalipiirin sekä kahden muun Buckinghamshiressä lähellä Lontoota sijaitsevien vaalipiirien kansanedustajat eivät enää saisi nostaa kakkosasuntoon liittyviä kulukorvauksia.

Gillan lyötiin vuonna 2018 Brittiläisen imperiumin ritarikunnan ritarikomentajaksi.

Gillan kuoli rintasyöpään 4. huhtikuuta 2021. Hänen kuolemansa johdosta järjestetyssä täytevaalissa Chesham and Amershamin vaalipiirin uudeksi edustajaksi valittiin liberaalidemokraattien Sarah Green.

Lähteet 

Vuonna 1952 syntyneet
Vuonna 2021 kuolleet
Brittiläiset poliitikot
Talvisilta (Hyvinkää)

Talvisilta on Hyvinkään kaupunginosa, joka sijaitsee Sveitsin luonnonpuiston länsipuolella noin kaksi kilometriä ydinkeskustasta länteen. Talvisilta rajautuu lännessä valtatie 3:een ja etelässä Hiiltomon teollisuusalueeseen.

Talvisillassa on toiminut lähikauppa ja anniskeluravintola. Siellä toimivat myös Talvisillan päiväkoti ja Talvisillan koulu, jossa on alkuopetusta 1. ja 2. luokille. Lisäksi Talvisillassa toimii nuorisotalo.

Talvisillan-Nummisillan alueella sijaitsee kolme puistoa: Talvisillanpuisto, Leivonpuisto ja Puttaanpuisto. Kaupunginosaa palvelee Hyvinkään Liikenteen paikallisbussilinja 3, jonka reitti on kulkee Veikkarista Talvisillan kautta rautatieasemalle.

Lähteet 

Hyvinkään kaupunginosat
Chieri

Chieri () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 35 912 asukasta.

Lähteet

Aiheesta muualla

Torinon metropolikaupungin kunnat
Orbassano

Orbassano () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 23 165 asukasta.

Lähteet

Aiheesta muualla

Torinon metropolikaupungin kunnat
Taistelutahto (Verikalvan albumi)

Taisteluytahto on folk metal -yhtye Verikalvan debyyttialbumi, joka julkaistiin 16. helmikuuta 2018 levymerkillä Inverse Records.

Kappaleet

Arvostelut 
 Desibeli.net: 
 Imperiumi: 8+/10
 Kaaoszine: 8½/10
 V2.fi:

Lähteet 

Vuoden 2018 esikoisalbumit
Verikalvan albumit
Tuoppitanssi

Tuoppitanssi on folk metal -yhtye Verikalvan toinen studioalbumi, joka julkaistiin 21. helmikuuta 2020 levymerkillä Scarlet Records.

Kappaleet

Arvostelut 
 Kaaoszine: 5½/10

Lähteet 

Vuoden 2020 albumit
Verikalvan albumit
Ismo Loivamaa

Ismo Loivamaa on suomalainen toimittaja, kriitikko ja tietokirjailija.

Vuonna 1998 Loivamaa sai Pääskynen-palkinnon. Hän sai Rakkaudesta kirjaan -palkinnon vuonna 2006 tunnustuksena asiantuntemuksesta, monipuolisuudesta sekä lasten- ja nuortenkirjallisuuden eteen tehdystä työstä. Vuonna 2011 Loivamaalle myönnettiin myös Lastensuojelun Keskusliiton Lukutikku-palkinto. Hän sai vuonna 2017 Suomen Kirjailijaliiton Kirjailija kiittää -tunnustuksen suomalaisen kirjallisuuden ja lukemisharrastuksen edistämisestä.

Loivamaa on pitkäaikainen Lapsen Maailma -lehden avustaja. Lasten- ja nuortenkirjallisuuden lisäksi hän on kirjoittanut myös teatterista ja iskelmämusiikista.

Julkaisuja

Lähteet

Suomalaiset tietokirjailijat
Suomalaiset toimittajat
Suomalaiset kirjallisuuskriitikot
Elävät henkilöt
Syntymävuosi puuttuu
New World (videopeli)

New World on Amazon Game Studiosin kehittämä ja julkaisema MMORPG. Peli on julkaistu vuonna  Windowsille.

New World on viivästynyt kahdesti COVID-19 pandemiasta johtuen ja pelin odotettiin tulevan keväällä 2021: pelin beta-versio oli saatavilla elokuussa 2020. New World on julkaistu maailmanlaajuisesti 28. syyskuuta 2021.

Peliä suunniteltiin ilmaispeliksi, mutta julkaistiin kertamaksullisena (ei tilausmaksua).
Pelissä oli  yhtä aikaisesti viikonloppuna pelin julkaisuviikolla. Marraskuussa 2021 pelin sisäinen vaihtokauppa pelaajien välillä pysäytettiin kun huijaajat pyrkivät hyödyntämään virhettä joka tuplaa kultamäärän.

Pelaaminen 
Peli sijoittuu hirviöiden asuttamalle saarelle nimeltä Aeternum, jossa pelaajat pelaavat sekä yhdessä (PvE) että toisiaan vastaan (PvP). Saarella mystistä ainetta nimeltä Azoth.
Pelissä ei ole hahmoluokkia vaan hahmoa muokataan valitsemalla tiettyjä aseita, kasvattamalla ominaisuuksia ja käyttämällä aikaa taitoihin. Taistelussa voi käyttää taitoja: pelaajan on tähdättävä hyökkäykset ja väistettävä tai torjuttava vihollisten hyökkäykset. Taistelussa ajoituksella on merkitystä ja pelaaja voi voittaa korkeamman tason pelaajia PvP-taistelussa.

Vastaanotto 
Peli on saanut IGN:n arvostelussa arvosanaksi 6/10. Pelin tehtäviä kutsuttiin itseään toistaviksi ja taistelu, joka on hauskaa alkuvaiheessa, muuttuu tylsäksi 50 tunnin jälkeen. Pelissä on hauskoja seikkailuja, mutta se riippuu halukkuudesta toistaa ja kerätä materiaaleja, sekä palvelimella olevan yhteisön elinvoimaisuudesta jatkuvassa ryhmittymien välisessä kilpailussa.

Lähteet

Aiheesta muualla 
 

Vuoden 2021 videopelit
MMORPG-pelit
Windows-pelit
Mikä liberalismia vaivaa?

Mikä liberalismia vaivaa? on vuonna 2020 julkaistu tietokirja liberalismista. Kirjassa käsitellään liberalistisen kapitalismin nykytilaa ja kriisiä.

Vastaanotto 
Väitöskirjatutkija Marianne Sandelin kritisoi Niin & Näin -lehdessä teosta perustuvaksi "sellaisiin latteisiin ennakkoluuloihin, jotka he ovat suoraan omaksuneet niistä harvoista toisen käden lähteistä, joihin teoksessaan viittaavat." Sandelinin mukaan teoksen suurin ongelma on, että kirjoittajat "hyökkäävät siinä sellaista aatteellista traditiota vastaan, jota he eivät kaikesta päätellen tunne juuri lainkaan", mutta puutteistaan huolimatta teos onnistuu kuvaamaan osuvasti uusliberalismiin liittyviä asenteita ja käytänteitä. 

Toimittaja Miia Vistilä pitää kirjan kiinnostavimpana antina liberalismin poliittisten vaihtoehtojen esittelyjä.

Tekijät 
Pontus Purokuru (s. 1987) on helsinkiläinen tietokirjailija ja aktivisti. Veikka Lahtinen (s. 1985) on suomalainen podcastaaja ja tietokirjailija.

Lähteet 

Suomalaiset politiikan tietokirjat
Vuoden 2020 kirjat
Kamisardit

Kamisardit olivat hugenotteja eli ranskalaisia protestantteja, jotka asuivat vuoristoisilla Cévennesin ja Vaunagen alueilla ja nousivat 1700-luvun alussa kapinaan protestanttien vainoja vastaan. Kamisardien kapina seurasi Ludvig XIV:n päätöstä kumota Nantesin edikti, mikä teki protestantismista laitonta. Kapina päättyi kuitenkin lopulta Ranskan monarkian voittoon. Kalvinistisille ranskalaisille oikeudet palauttava Édit de Versailles säädettiin vasta vuonna 1787.

Kamisardi-nimen taustaa 
Cévennesin kapinallisille annetulla nimellä camisard on arveltu olevan kaksi alkuperää: camise, joka tarkoittaa kapinallisten vaatteidensa päällä pitämää paitaa (chemise) tai camus, mikä tarkoittaa polkuja (chemins), koska he tunsivat alueen ja kätketyt polut.

Kamisradit kutsuivat itseään "Jumalan lapsiksi" (Enfants de Dieu). Katoliset ja aseellista kapinaa vastustaneet protestantit kutsuivat heitä myös "fanaatikoiksi". Noihin aikoihin Cévennesin alue ulottui Languedocin tasangolle asti, ja 1700-luvulla sotaa kutsuttiinkin Cévennesin sodaksi eikä kamisardien kapinaksi.

Lähteet

Ranskan historia
Kristinuskon historia
Konginkankaan kotiseutumuseo

Konginkankaan kotiseutumuseo on Konginkankaan alueeseen keskittyvä kotiseutumuseo Äänekoskella. Se toimii Konginkankaan kirkon edustalla sijaitsevassa vanhassa viljamakasiinissa, joka museoitiin vuonna 1953 ja kunnostettiin vuoden 1956 syksyyn mennessä. Museossa on yli seitsemänsadan esineen kokoelma. Konginkankaan kotiseutumuseon ylläpidosta vastaa Kömin Kilta ry -kotiseutuyhdistys. 

Konginkankaan kotiseutumuseon perusnäyttely keskittyy Konginkankaan historiaan, joka on esillä etenkin maatalouden esineistön ja valokuvien muodossa. Museossa on pidetty myös jokakesäinen erikoisnäyttely.

Lähteet 

Äänekosken rakennukset ja rakennelmat
Kotiseutumuseo
Suomen kotiseutumuseot
Deathloop

Deathloop on Arkane Studiosin kehittämä ja Bethesda Softworksin julkaisema ensimmäisen persoonan ammuntapeli, joka on julkaistu vuonna  PlayStation 5:lle ja Windowsille.

Pelaaminen 
Peli on jatkuvasti toistuva päivä, joka toistuu kunnes pelaaja onnistuu murhaamaan kahdeksan kohdetta. Kohteet tunnetaan nimellä Visionaries ja peli sijoittuu Blackreefin saarelle, jossa on 1960-luvun tyyliä muodissa, arkkitehtuurissa ja teknologiassa. Päähenkilö on Colt, jonka on murhattava kohteensa ennen päivän päättymistä ja sitä varten on selvitettävä kohteiden yksityiskohdat.

Vastaanotto 
Peli on saanut IGN:n arvostelussa arvosanaksi täydet 10/10.

Peli on saanut GameSpotin arvostelussa arvosanaksi täydet 10/10.

Palkinnot 
Peli on saanut The Game Awardsin palkinnot parhaasta ohjauksesta sekä parhaasta taiteellisesta ohjauksesta.

Peli on voittanut Critics' Choice Awardin Golden Joystick Awards -palkinnoissa.

Ääninäyttelijät

Lähteet

Aiheesta muualla 
 
 

Vuoden 2021 videopelit
PlayStation 5 -pelit
Windows-pelit
Sean Durzi

Sean Durzi (s. 21. lokakuuta 1998 Toronto) on kanadalainen jääkiekkoilija, joka edustaa NHL-seura Los Angeles Kingsin organisaatiota. Hän on Toronto Maple Leafsin toisen kierroksen varaus vuoden 2018 NHL:n varaustilaisuudesta. Pelipaikaltaan Durzi on puolustaja.

Ura 
Durzi pelasi junioriurallaan OHL-joukkue Owen Sound Attackissa vuosina 2015-2019. Kaudella 2017-2018 hänet valittiin liigan toiseen tähdistökentälliseen. Kesällä 2018 Toronto Maple Leafs varasi Durzin 52. pelaajana NHL:n varaustilaisuudessa. Seuraavalla kaudella 2018-2019 hän aloitti Owen Sound Attackissa, josta hänet tammikuussa kaupattiin Guelph Stormiin. Joukkue voitti kauden päätteeksi OHL:n mestaruuden.

Tammikuussa 2019 Maple Leafs kauppasi Durzin NHL-pelaajaoikeudet Los Angeles Kingsille yhdessä Carl Grundströmin sekä ensimmäisen kierroksen varausvuoron kanssa vaihdossa Jake Muzziniin. Hän solmi Kingsin kanssa kolmivuotisen tulokassopimuksen. Kausi 2019-2020 oli Durzin ensimmäinen ammattilaistasolla hänen pelatessa Kingsin AHL-farmiseura Ontario Reignissä 39 runkosarjaottelua tehoin 2+12=14. Toisella kaudellaan hän oli Ontarion eniten pisteitä tehnyt puolustaja 20 tehopisteellä.

Kaudella 2021-2022 Kings kutsui Durzin NHL-kokoonpanoon 19. marraskuuta. Durzi oli tuolloin tehnyt Ontariossa 12 ottelussa 13 tehopistettä. Hänet lähetettiin kuitenkin takaisin AHL:ään pelaamaan kolme päivää myöhemmin ollut ottelu Stockton Heatia vastaan. Durzi sai ottelussa kolme syöttöpistettä, jonka jälkeen hänet kutsuttiin tekemään NHL-debyyttinsä ottelussa hänet kaupannutta Toronto Maple Leafsia vastaan. Kings hävisi ottelun lukemin 6-2, mutta Durzi teki joukkueen toisen maalin sekä syötti toisen.

Syyskuussa 2022 Durzi teki Kingsin kanssa kaksivuotisen ja yhteensä 3,4 miljoonan dollarin arvoisen jatkosopimuksen.

Tilastot

Lähteet

Viitteet 

Kanadalaiset jääkiekkoilijat
Los Angeles Kingsin pelaajat
Toronto Maple Leafsin varaamat pelaajat
Vuonna 1998 syntyneet
Elävät henkilöt
Silent Hill 3

Silent Hill 3 on Team Silentin kehittämä ja Konamin julkaisema selviytymiskauhupeli. Se julkaistiin vuonna  PlayStation 2:lle ja Microsoft Windowsille. Peli on Silent Hill -pelisarjan kolmas osa, ja juonellisesti se jatkaa sarjan ensimmäisen pelin tapahtumia.

Tarinan päähenkilö, teini-ikäinen tyttö nimeltään Heather, päätyy tahtomattaan osaksi Silent Hillin kaupungissa yhä vaikuttavan kultin juonitteluihin. Kulttia johtava mystinen Claudia-niminen nainen pyrkii Heatherin kautta elvyttämään pahantahtoisen epäjumalan. Sisältönsä suhteen pelin kerrotaan saaneen vaikutteita muun muassa vuoden 1990 kauhuelokuvasta Jaakobin painajainen ja kauhukirjailija Stephen Kingin teoksista.

Silent Hill 3 on myöhemmin julkaistu uudelleen HD -laadulla osana vuoden 2012 Silent Hill HD Collection -pelikokoelmaa, joka sisältää myös sarjan toisen osan. Kokoelma on julkaistu PlayStation 3- ja Xbox 360 -konsoleille.

Silent Hill 3:n juoni toimii pohjana vuoden 2012 elokuvalle Silent Hill: Revelation 3D, joka on jatko-osa vuoden 2006 Silent Hill -elokuvalle.

Vastaanotto 
GameSpot antoi pelin PS2-versiolle arvosanaksi 8,4/10 arvostelussaan ja taas Metacritic antoi samaiselle versiolle arvosanaksi 85/10. PC-versio on menestynyt huomattavasti heikommin konsoliversioon nähden, joidenkin arvioijien kritisoidessa pelin taistelupohjaisia ​​elementtejä sekä joitakin teknisiä puitteita, kuten pelin huonoa tukea peliohjaimen käyttöä ajatellen.

Lähteet

Aiheesta muualla 
 
 

Selviytymiskauhupelit
PlayStation 2 -pelit
Windows-pelit
Vuoden 2003 videopelit
Silent Hill
Anna Pastak

Anna Pastak (ent. Vanhanen, s. 28. elokuuta 1988) on suomalainen bloginpitäjä, joka piti matkailuun ja muotiin keskittynyttä Mungolife-blogia vuosina 2008–2022. Blogi oli vuonna 2013 Suomen suosituimpia noin 60 000 viikoittaisella lukijallaan. Myöhemmin Pastak siirtyi lapsiperhebloggaajaksi ja julkaisi myös kuvapalvelu Instagramissa. Hän on kirjoittanut myös kolumneja Savon Sanomiin.

Yksityiselämä 

Anna Pastak syntyi Neuvostoliitossa ja muutti lapsena Suomeen. Pastak kasvoi Helsingin Kontulassa. Hän opiskeli oikeustiedettä Helsingin yliopistossa ja työskenteli toimistossa, kunnes siirtyi yrittäjäksi. Hän asui vuoden Australiassa ja opiskeli Lontoossa. Pastak valmistui University of the Arts Londonin College of Fashionista pääaineenaan muodin johtaminen. Tultuaan takaisin Suomeen Pastak muutti Kuopioon ja sen jälkeen Pirkanmaalle. Pastak on naimisissa ja hänellä on kaksi lasta.

Somekohu 
Tammikuussa 2022 Pastak sai osakseen laajaa some-kritiikkiä kirjoittaessaan Instagram-videotarinaansa laittaneensa lapsensa pelkässä vaipassa pakkaseen rauhoittumaan.

Lähteet 

Suomalaiset bloginpitäjät
Suomen venäläiset
Vuonna 1988 syntyneet
Elävät henkilöt
Israelin parlamenttivaalit 2021

Israelin parlamenttivaalit 2021 pidettiin 23. maaliskuuta 2021. Niissä valittiin Israelin parlamentin eli knessetin kaikki 120 edustajaa. Benjamin Netanjahun Likud pysyi suurimpana puolueena, mutta hallituksen muodosti Yesh Atidin puheenjohtajan Yair Lapidin ja Yaminan puheenjohtajan Naftali Bennettin johtama liittouma; tämä päätti Likudin vuodesta 2009 kestäneen kauden hallituksessa.

Vaalit järjestettiin, koska Netanjahun hallituksen budjettiesitys äänestettiin joulukuussa 2020 knessetissä kumoon, ja hallitus hajotettiin.

Vaalitapa 
Knessetin vaaleissa koko Israel muodostaa yhden vaalipiirin, josta ehdokkaat valitaan suljetulla suhteellisella listavaalilla käyttäen. Äänikynnys on 3,5 prosenttia. 

Seuraavat puolueet olivat muodostaneet vaalilittoja:

 Yamina ja Uusi Toivo
 Yesh Atid ja Jisrael Beiteinu
 Sininen ja valkoinen ja Uusi talouspuolue
 Likud ja Uskonnollinen sionistipuolue
 Työväenpuolue ja Meretz
 Shas ja Yhdistynyt Tooran juutalaisuus

Tulokset 

Lähde:

Lähteet 

Vuoden 2021 vaalit
Israelin vaalit
Orvokkipaavalinkukka

Orvokkipaavalinkukka eli usambaranpaavalinkukka (Streptocarpus ionanthus, syn. Saintpaulia ionantha) on gesneriakasvien heimoon kuuluva Itä-Afrikasta kotoisin oleva kasvilaji, joka kuuluu soilikkien sukuun. Orvokkipaavalinkukka on suosittu kukkiva huonekasvi.

Laji kuului aiemmin Saintpaulia-sukuun, mutta vuonna 2015 julkaistujen tutkimusten mukaan kaikki saintpauliat tulisi luokitella samaan sukuun soilikkien kanssa.

Alalajeja ja muunnoksia 
 Streptocarpus ionanthus subsp. grandifolius (B.L.Burtt) Christenh.
 Streptocarpus ionanthus subsp. grotei (Engl.) Christenh. – amaninpaavalinkukka
 Streptocarpus ionanthus subsp. ionanthus – usambaranpaavalinkukka
 Streptocarpus ionanthus subsp. mafiensis (I.Darbysh. & Pócs) Christenh.
 Streptocarpus ionanthus subsp. occidentalis (B.L.Burtt) Christenh.
 Streptocarpus ionanthus subsp. orbicularis (B.L.Burtt) Christenh. – sakarenpaavalinkukka
 Streptocarpus ionanthus subsp. pendulus (B.L.Burtt) Christenh. – mtainpaavalinkukka
 Streptocarpus ionanthus subsp. rupicola (B.L.Burtt) Christenh. – kenianpaavalinkukka
 Streptocarpus ionanthus subsp. velutinus (B.L.Burtt) Christenh.
 Streptocarpus ionanthus var. diplotrichus (B.L.Burtt) Christenh. – siginpaavalinkukka

Lähteet 

Gesneriakasvit
Muistojen kasetti

Muistojen kasetti () on yhdysvaltalainen, vuonna 2021 julkaistu draamaelokuva. Elokuva kertoo 12-vuotiaasta Beverlystä, joka vuonna 1999 löytää edesmenneiden vanhempiensa tekemän rikkinäisen kokoelmakasetin ja lähtee etsimään kasetilla olevia kappaleita.

Muistojen kasetin ohjasi Valerie Weiss ja käsikirjoitti Stacey Menear. Elokuvan pääroolia esittää Gemma Brook Allen.

Lähteet 

Vuoden 2021 yhdysvaltalaiset elokuvat
Red Hat Enterprise Linux

Red Hat Enterprise Linux (RHEL) on Red Hat yrityksen kehittämä Linux-pohjainen käyttöjärjestelmä, eli jakelupaketti. RHEL on pitkään ollut käytetyin kaupallinen Linux-jakelu, ja siitä on saatavilla erilaisilla tuki- ja päivityspalveluilla varustettuja, hinnoittelultaan vaihtelevia versioita.

RHEL-julkaisut kehitetään Red Hatin sponsoroiman yhteisöpohjaisen Fedora Linux -jakelun pohjalta niin, että keskimäärin joka kolmannesta Fedora Linux -julkaisuista luodaan ensin CentOS Stream jakeluun julkaisu, jonka jälkeen siitä tehdään uusi RHEL-julkaisu. Syksyyn 2003 asti Red Hat kehitti RHEL:iä lähes puhtaasti omana työnään julkaisemansa Red Hat Linux -jakelun pohjalta (jota sai myös ostaa tuettuna versiona), mutta päätti sittemin 2003 lopettaa sen ja jatkaa vain RHEL:in kehitystä.

Red Hat Enterprise Linuxista on Rocky Linux ja SUSE Linux Enterprisen ohella muodostunut Linux-yrityskäytössä De facto -standardiksi.

Johdannaiset 
Red Hat Enterprise Linuxin pohjalta on tehty useita muita Linux-jakeluja, joita ovat muun muassa Oracle Linux, Rocky Linux ja Scientific Linux.

Julkaisut

Lähteet

Aiheesta muualla 

 Red Hat Enterprise Linuxin verkkosivusto

Red Hat Linux
Farrukh Jaffar

Farrukh Jaffar (1933 Jaunpur – 15. lokakuuta 2021 Lucknow) oli intialainen näyttelijä ja radiojuontaja. Valmistuttuaan Lucknowin yliopistosta hän aloitti uransa radiossa ja siirtyi näyttelemiseen sivuroolilla elokuvassa Umrao Jaan (1981). Myöhemmin hän näytteli muun muassa elokuvissa Swades (2004), Sultan (2016) ja Secret Superstar (2017). Hän voitti parhaan naissivuosan Filmfare Awards -palkinnon elokuvasta Gulabo Sitabo (2020), jolloin hänestä tuli vanhin näyttelijäkategorian voittaja.

Yksityiselämä 
Jaffar oli naimisissa toimittaja Syed Muhammad Jaffarin kanssa ja heillä oli kaksi tytärtä, Mehru Jaffar ja Shaheen Ahmad.

Filmografia

Palkinnot

Lähteet

Aiheesta muualla 
 
 

Intialaiset näyttelijät
Vuonna 1933 syntyneet
Vuonna 2021 kuolleet
Jekaterina Lagno

Jekaterina Aleksandrovna Lagno (, ; 27. helmikuuta 1989 Lviv, Ukrainan sosialistinen neuvostotasavalta) on venäläinen shakin suurmestari. Vuonna 2003 Lagnosta tuli 12 vuoden ja 4 kuukauden ikäisenä kaikkien aikojen nuorin naisten suurmestarin arvon saanut shakinpelaaja. Aiemmin ennätystä piti hallussaan Judit Polgár. Shakin suurmestarin arvon Lagno sai vuonna 2007.

Lagno muutti Ukrainasta Venäjälle vuonna 2014 ja siirtyi samalla edustamaan uutta kotimaataan kansainvälisissä kilpailuissa. Hänen puolisonsa on shakinpelaaja Aleksandr Grištšuk. Lagnolla on neljä lasta.

Lähteet 

Venäläiset shakinpelaajat
Ukrainalaiset shakinpelaajat‎
Shakin suurmestarit
Vuonna 1989 syntyneet
Elävät henkilöt
Gratiotin piirikunta

Gratiotin piirikunta () on Yhdysvaltojen Michiganin osavaltiossa sijaitseva piirikunta. Sen väkiluku oli 41 761 vuonna 2020. Piirikunnan hallintokeskus on Ithacan kaupunki, ja suurin kunta on Alma. Piirikunta on perustettu vuonna 1831.

Väestö 
Vuonna 2020 Gratiotin piirikunnan 41 761 asukkaasta valkoisia oli 91,1 %, mustia 6,2 %, alkuperäisasukkaita 0,7 % ja aasialaisia 0,5 %. Vuonna 2019 3,7 % asukkaista puhui kotonaan jotain muuta kieltä kuin englantia ja 1,1 % asukkaista oli syntynyt ulkomailla.

Lähteet

Aiheesta muualla 

Michiganin piirikunnat
Snobismi

Snobismi vastaa suomen kielen sanoja hienosteleminen ja keikarimaisuus. Sitä on kuvattu narrimaiseksi teeskentelyksi tai tyhjänpäiväisyyksien latteaksi ihailuksi.

Snobi on turhamainen, hienoina pidettyjen ihmisten jäljittelijä. Samalla kun snobi ihailee vaikutusvaltaisia ja äveriäitä ihmisiä, hän halveksii vähävaraisia ja vaikutusvallaltaan vähäisiä ihmisiä. Snobia kuvaakin toteamus “häpeää köyhää äitiään”. Snobi ilmaisee käyttäytymisellään, ettei hän viihdy siinä taloudellisessa tai sosiaalisessa asemassa, johon hän on joutunut. Hän yrittää nousukasmaisesti päästä ylemmäs yhteiskunnan tikapuilla. Tämä taas vaatii älyllistä liikkuvuutta ja vivahteiden tajua.

Snobismi on myös joukkoilmiö. Snobien ryhmä olettaa olevansa muita parempia ihmisiä sellaisilla perusteilla, joilla ei ole mitään pohjaa arkitodellisuudessa. Snobeja voi olla kaikissa yhteiskuntakerroksissa, eikä se ole vain ylempien luokkien ilmiö.

Snobi-nimitys tuli käyttöön 1800-luvun puolivälissä, kun Turhuuden turuilla -teoksen brittiläinen kirjoittaja William Makepeace Thackeray kuvasi ilmiötä Punch-pilalehdessä ja julkaisi kuvauksensa kirjana The Book of Snobs (1848). Termin yleistyminen liitetään siihen, että monet kuningashuoneet menettivät tuolloin valta-asemansa ja hoviväki saattoi joutua elämään “kuin tavalliset ihmiset”.

Lähteet

Sosioekonomia
Persoonallisuustyypit
Giro Rosa 2021

Giro Rosa 2021 eli Giro d'Italia Femminile 2021 oli järjestyksessään 32. maantiepyöräilyn Giro Rosa -etappikilpailu. Kymmenen etappia käsittänyt kilpailu alkoi Fossanasta 2. heinäkuuta ja päättyi Cormonsiin 11. heinäkuuta. Italian pohjoisosissa ajetun kilpailun kokonaispituus oli 1025,3 kilometriä. Vuoden 2021 Giro Rosassa ajettiin sekä henkilökohtainen että joukkueaika-ajo ja kaksi etappia päättyi loppunousuun.

Team SD Worxin ajajat ottivat kilpailussa kolmoisvoiton. Anna van der Breggen voitti kokonaiskilpailun minuutin ja 43 sekunnin erolla Ashleigh Moolman-Pasioon, Demi Vollering sijoittui kolmanneksi. Pistekilpailun voitti Anna van der Breggen, mäkikirikilpailun Lucinda Brand, nuorten kilpailun Niamh Fisher-Black ja joukkuekilpailun Team SD Worx.

Etapit

1. etappi

2. etappi

3. etappi

4. etappi

5. etappi

6. etappi

7. etappi

8. etappi

9. etappi

10. etappi

Kokonaiskilpailun tulokset

Osallistuneet joukkueet

Lähteet 

Giro Rosa
Pyöräilykausi 2021
Project Hail Mary

Operaatio Ave Maria () on Andy Weirin tieteisromaani, joka on julkaistu vuonna 2021.
Teoksen päähenkilö on Ryland Grace, joka on ainoa henkiin jäänyt epätoivoisesta yrityksestä pelastaa ihmiskunta ja Maa.
Teoksessa Grace ja muukalainen nimeltä Rocky pyrkivät pelastamaan aurinkokuntaa "Astrophage"-loiselta.
Teoksesta on tulossa elokuvaversio, jonka oikeudet Metro-Goldwyn-Mayer osti kolmella miljoonalla dollarilla.

Vastaanotto 
Päähenkilön tarttuvaa innostusta tieteeseen on kehuttu. Kirjassa on vaivana "jääkaappilogiikka", joka ei ole järkeenkäypää jälkikäteen.
Gracen tapa ymmärtää asiat on kiinnostava, mutta myös heikko kohta: tarkistuslistat ovat astronauteille tärkeitä mutta jostain syystä ne puuttuvat. Kirjassa on kohtia, joissa päähenkilön on osoitettava älykkyyttään ratkaistakseen asian, jonka ei pitäisi olla ongelma.

Lähteet 

Yhdysvaltalaiset tieteisromaanit
Vuoden 2021 kirjat
Maantiepyöräilyn maailmanmestaruuskilpailut 2021

Maantiepyöräilyn maailmanmestaruuskilpailut 2021 järjestettiin Flanderin alueella Belgiassa 19.–26. syyskuuta 2021.

Mitalistit 
Lähde: Tissot timing

Yleinen sarja

Alle 23-vuotiaat

Juniorit

Lähteet 

Maantiepyöräilyn maailmanmestaruuskilpailut
Pyöräilykausi 2021
Pyöräilykilpailut Belgiassa
Flanderi
Yolande de Polignac

Yolande Martine Gabrielle de Polignac (o.s. de Polastron; 8. syyskuuta 1749 Pariisi, Ranska – 9. joulukuuta 1793 Wien, Habsburgien valtakunta) oli ranskalainen herttuatar ja hovinainen, joka tunnetaan kuningatar Maria Antoinetten läheisenä ystävänä ja suosikkina.

Yolande de Polastron nai vuonna 1767 Polignacin sukuun kuuluneen kreivi Jules de Polignacin, jonka täti oli hovissa vaikuttanut Anne de Noailles. Kreivitär Polignac tapasi Maria Antoinetten ensi kerran vuonna 1770 tämän häissä Versailles’n palatsissa. Viehättävänä ja iloluonteisena tunnettu Polignac oli vuodesta 1774 kuningattaren läheinen ystävä ja luotettu seuralainen. Vuodesta 1775 hänellä oli asema hovissa. Ystävyyden ansiosta sekä Polignac että hänen aviomiehensä rikastuivat kuningasperheeltä saamillaan arvokkailla lahjoilla, läänityksillä ja eläkkeillä. Tämä yhdessä heidän luonteidensa kanssa teki heistä vihattuja kansan keskuudessa. Jules de Polignac sai vuonna 1780 herttuan arvon, jolloin Yolandesta tuli herttuatar. Polignac nimitettiin vuonna 1782 Maria Antoinetten ja kuningas Ludvig XVI:n lasten kotiopettajaksi, mikä aiemmin oli ollut perinnöllinen kunniavirka.

Polignacin pariskunta pakeni Ranskasta heti Ranskan vallankumouksen alkuvaiheessa, pian Bastiljin valtauksen jälkeen heinäkuussa 1789. Polignacin herttuattaren väitetty vaikutusvalta Maria Antoinetteen ja yletön tuhlaavaisuus olivat vallankumousvuosina monien kuningatarta ja tämän lähipiiriä vastaan suunnattujen pamflettien ja herjausten aiheena. Polignac oli kirjeenvaihdossa Maria Antoinetten kanssa asuessaan maanpaossa Sveitsissä, Italiassa ja viimeksi Itävallassa. Hän kuoli Wienissä joulukuussa 1793, pari kuukautta Maria Antoinetten teloituksen jälkeen.

Yolande ja Jules de Polignacin pojat Armand ja Jules de Polignac palasivat Ranskaan Napoleonin aikana ja olivat Bourbon-restauraation vuosina merkittäviä ultrarojalistisia poliitikkoja.

Lähteet

Aiheesta muualla

Ranskalaiset aateliset
Vuonna 1749 syntyneet
Vuonna 1793 kuolleet
Trofarello

Trofarello () on kunta Italiassa Piemonten alueella sijaitsevassa Torinon metropolikaupungissa.  Vuoden 2021 alussa kunnassa oli 10 697 asukasta.

Lähteet

Aiheesta muualla

Torinon metropolikaupungin kunnat
Liberate the Unborn Inhumanity

Liberate the Unborn Inhumanity on suomalaisen death metal -yhtye Mors Principium Estin kahdeksas studioalbumi, joka julkaistiin 8. huhtikuuta 2022.

Albumilta on julkaistu singlenä kappaleet ”Valley Of Sacrifice, Part 1” ja ”The Lust Called Knowledge”.

Kappaleet

Kokoonpno 
 Ville Viljanen - laulu
 Jarkko Kokko - kitara
 Jori Haukio - kitara
 Teemu Heinola - bassokitara
 Marko Tommila - rummut

Arvostelut 
 Blabbermouth: 8/10
 Imperiumi: 8½/10

Lähteet

Mors Principium Estin albumit
Vuoden 2022 albumit
Ram pam pam

Ram pam pam on suomalaisen laulaja BESSin kappale, joka julkaistiin 14. tammikuuta 2022. Hän osallistui kappaleella Uuden Musiikin Kilpailuun ja kilpaili paikasta Suomen edustajana Eurovision laulukilpailussa 2022. Kappale sijoittui kilpailussa kolmanneksi.

Kappaleen ovat kirjoittaneet BESS, Jonas Olsson ja Tomi Saario. Sen tuottajina on Olssonin lisäksi Joonas Angeria ja Joonas Parkkonen. Tekijöiden mukaan kappale syntyi tekijöiden filosofisiin suuntiin ajautuneista elämänvalintapohdinnoista, joihon BESS halusi tarttua. Kappaletta on kuvailtu ”bilebiisiksi”.

”Ram pam pam” debytoi Suomen virallisen listan kolmannella sijalla viikolla 3/2022. Kappale nousi listaykköseksi viikolla 4/2022. 

Kappaleen englanninkielinen versio on julkaistu "Sammumaton" -singlen b-puolena.

Tuotanto 
 BESS – laulu, sanoitukset
 Jonas Olsson – sanoitukset, tuotanto
 Tomi Saario – sanoitukset
 Joonas Angeria – tuotanto
 Joonas Parkkonen – tuotanto
 Arttu Peljo – miksaus
 Henkka Niemistö – masterointi

Listasijoitukset

Lähteet

Aiheesta muualla 
 Kappaleen lyriikkavideo YouTubessa

Vuoden 2022 kappaleet
Suomalaiset popkappaleet
Jezebel

Jezebel voi viitata muun muassa seuraaviin:
 Isebel (joillain kielellä Jezebel), Israelin kuningatar, joka mainitaan Raamatussa
 Jezebel, yhdysvaltalainen draamaelokuva vuodelta 1938
 ”Jezebel”, The Rasmus -yhtyeen kappale Uuden Musiikin Kilpailussa 2022
Cyril M. Kornbluth

Cyril M. Kornbluth eli C. M. Kornbluth (2. heinäkuuta 1923, New York – 21. maaliskuuta 1958, Waverly) oli yhdysvaltalainen tieteiskirjailija. Hän kuului Futurians-ryhmään, jonka muita jäseniä olivat muun muassa Isaac Asimov sekä Frederik Pohl, jonka kanssa Kornbluth kirjoitti useita novelleja ja romaaneja. Ryhmän jäsenet kirjoittivat ja toimittivat tieteiskertomuksia Astonishing Stories ja Super Science Stories -lehtiin.

Kornbluth alkoi kirjoittaa tieteiskertomuksia jo teini-ikäisenä, ja suuri määrä hänen kirjoittamiaan tieteistarinoita julkaistiin vuosina 1940–1942. Ensimmäinen Kornbluthilta julkaistu tarina oli ”Stepsons of Mars", joka julkaistiin vuoden 1940 Astonishing Stories -lehden huhtikuun numerossa. Kornbluth oli kirjoittanut tarinan yhdessä Harry Dockweilerin ja Richard Wilsonin kanssa. Kornbluthin ensimmäinen yksin kirjoittama tarina julkaistiin Super Science Stories –lehden vuoden 1940 toukokuun numerossa nimimerkillä S. D. Gottesman.  Kornbluth kirjoitti yhteensä 20 erilaisella salanimellä – muun muassa  S.D. Gottesman, Cecil Corwin, Simon Eisner, Jordan Park ja Cyril Judd.

Toinen maailmansota keskeytti Kornbluthin kirjailijan uran. Kornbluth palveli toisessa maailmansodassa kiväärimiehenä. Sodan jälkeen hän alkoi työskennellä lehtimiehenä, ja hän pääsi myös opiskelemaan Chicagon yliopistoon. Kornbluth palasi tieteistarinoiden pariin vuonna 1947, käyttäen tällä kertaa omaa nimeään. Hän saavutti pian mainetta loistavana novellien kirjoittajana. Kornbluthin taitavasti kirjoittamat kertomukset saivat erityistä kiitosta visionäärisyydestään ja yhteiskunnallisista näkemyksistään. Kornbluth suhtautui hyvin kriittisesti tarinoihin, joissa tiede esitettiin ihmiskunnan lopullisena pelastajana. Sen sijaan hän tarkasteli yhteiskunnan sosiaalisia rakenteita ja uhkia, jotka valloilleen päässyt huipputeknologia voisi aiheuttaa. Kornbluth kuoli sydänkohtaukseen vain 35-vuotiaana.

Suomennetut teokset
 Avaruuden kauppamiehet (The space merchants), Frederik Pohl & C. M. Kornbluth, suomentanut Ari Koskinen, Helsinki: WSOY 1975 ISBN 951-0-07139-0

Lähteet 

Yhdysvaltalaiset tieteiskirjailijat
Vuonna 1923 syntyneet
Vuonna 1958 kuolleet
Joonas Parkkonen

Joonas Parkkonen, aiemmin taiteilijanimeltään Johnny Cruz (s. 30. tammikuuta 1992) on suomalainen musiikkituottaja, lauluntekijä ja Santa Cruz -yhtyeen entinen kitaristi. Helsingistä kotoisin oleva Parkkonen perusti yhtyeen vuonna 2007 yhdessä Arttu ”Archie Cruz” Kuosmasen kanssa, ja toimi sen kitaristina sekä Archien kanssa kappaleiden kirjoittajana ja tuottajana.

Parkkonen jätti Santa Cruzin vuonna 2018, ja on sen jälkeen luonut uraa tuottajana etenkin pop– ja rock-genreissä, työskennellen monien Suomen suurimpien artistien kanssa. Hän on tehnyt yhteistyötä muun muassa Robin Packalenin, Lost Societyn, Apocalyptican, Bodom After Midnightin ja Kuumaan kanssa.

Parkkonen oli yksi tuottajista Blind Channelin ”Dark Side” -kappaleessa, joka edusti Suomea Eurovision laulukilpailussa 2021.

Katso myös 
 Santa Cruzin diskografia

Lähteet

Aiheesta muualla 
 Parkkosen diskografia Discogs-sivustolla

Suomalaiset metallimusiikin kitaristit
Suomalaiset musiikkituottajat
Suomalaiset lauluntekijät
Santa Cruz
Vuonna 1992 syntyneet
Elävät henkilöt
Anora Industrial

Anora Industrial on Anora Group Oyj:n liiketoiminta-alue ja yksikkö, joka tuottaa ohrapohjaisia jalosteita teollisuuden käyttöön. Anora Group Oyj syntyi vuonna 2021 suomalaisen Altia Oyj:n ja norjalaisen Arcus ASA:n fuusioituessa.

Pohjoismaissa toimiva Anora Industrial muodostuu Koskenkorvan tehtaan toiminnoista sekä Rajamäellä sijaitsevan, teknisiin tuotteisiin keskittyneen etanolitehtaan toiminnoista ja sopimusvalmistuspalveluiden myynnistä alkoholijuoma-asiakkaille.

Anora Industrialin päätuotteita ovat tekniset etanolit, ohratärkkelys ja lämmönsiirtonesteet. Anora Industrial valmistaa ja myy puhtaita sekä denaturoituja etanolituotteita yritysasiakkaille.  Suomen alkoholilainsäädäntö määrittelee sekä teknisten etanolien käyttöä että etanolien denaturointia.

Anoran Koskenkorvan tehtaalla valmistetaan yhtiön omaan käyttöön tarkoitetun viljaviinan lisäksi muita etanolilaatuja, rehuraaka-aineita sekä ohratärkkelystä eri tarkoituksiin. Tärkkelystä voidaan käyttää muun muassa paperi- ja kartonkiteollisuuden raaka-aineena sekä elintarviketeollisuudessa. Suomalaiseen paperin ja kartongin valmistukseen käytettävää ohratärkkelystä myy Chemigate. Ohratärkkelyksestä on saatavilla myös gluteeniton vaihtoehto.

Rajamäen etanolitehtaalla valmistetaan maalämpönestettä, jonka avulla luonnonlämpö voidaan siirtää maaperästä, vesistöistä ja kalliosta rakennusten ja käyttöveden lämmitysenergiaksi. Rajamäen tehtailla valmistettu Naturet on Suomen markkinajohtaja etanolipitoisissa maalämpönesteissä. 

Anora Industrial tähtää hiilineutraaliuteen ja tuotanto perustuu kiertotalouteen.

Lähteet 

Suomalaiset kemianteollisuusyhtiöt
Raaka-aineet
Anora Group
Hunga Tongan tulivuorenpurkaus 2022

Hunga Tongan tulivuorenpurkaus oli merkittävä vulkaaninen tapahtuma tammikuussa 2022 Haʻapain saariryhmässä Tongassa, Tyynellä valtamerellä.

Merenalainen tulivuori purkautui 64 kilometrin päässä Tongan pääkaupungista Nukuʻalofasta. Purkaus aiheutti yli metrin korkuisen tsunamin.

Tapahtumassa voitiin erottaa neljä erillistä purkausta, joista voimakkain 15. tammikuuta syöksi tuhkaa ja laavaa yli 20 kilometrin korkeuteen. Se oli voimakkain purkaus yli 30 vuoteen. Uusi purkaus tapahtui 17. tammikuuta.

Ennen purkausta Hunga Tonga–Hunga Haʻapain tulivuori oli merenpohjassa kahden saaren, Hunga Tongan ja Hunga Haʻapain välissä. Se on purkautunut 2009 ja 2015. Vuoden 2015 purkaus yhdisti kaksoissaaret toisiinsa. Vuoden 2022 purkausarja alkoi jo joulukuun 2021 puolella.
Suuret tulivuorenpurkaukset voivat vaikuttaa ilmastoon globaalisti, mutta satelliittihavainoista voitiin arvioida, että Hunga Tongan stratosfääriin puskema rikkidioksidin määrä oli niin pieni, ettei se aiheuta merkittävää viilenemistä.

Purkaus peitti Tongan 1–2 senttimetrin paksulla tuhkakerroksella, mikä vaikeuttaa vesi- ja ruokahuoltoa. Tietoliikennekaapeli Fidžin ja Tongan väliltä ilmeisesti katkesi, samoin monet paikalliset sähkö- ja puhelinlinjat, joten yhteydenpito toimi vain satelliittien varassa. Tuhkakerros esti myös pääsaaren lentokentän käyttämisen useiden päivien ajan.

Lähteet 

Vuoden 2022 luonnonmullistukset
2000-luvun tulivuorenpurkaukset
Tonga
Morris R. Jeppson

Morris Richard Jeppson (23. kesäkuuta 1922 Logan, Utah – 30 maaliskuuta, 2010 Las Vegas, Nevada) oli yhdysvaltalainen aliluutnantti, engl. 2nd Lieutenant. Hän opiskeli Renossa Nevadan yliopistossa. Jeppson palveli 1. erillisessä taisteluvälinelaivueessa. Hän jatkoi myöhemmin koulutustaan, jatkaen yliopiston tasoisia opintojaan. Nuoresta iästään huolimatta, oli Jeppsonilla Yalen, Harvardin sekä MIT:n opintojaksoja.

Jeppson oli tutkasytytin -järjestelmään perehtynyt, mutta tuli enemmän tunnetuksi Little Boy -nimisen atomipommin apuaseistajana. Jeppson oli toiminut kommodori William S. Parsonsin apulaisena lennolla, joka johti Hiroshiman lähes täydelliseen tuhoon.  Jeppsonin tehtäviin kuului atomipommin toiminnan sekä virtapiirien kunnon tarkkailu, sillä vaadittiin 24 voltin paristojen antama sähköinen sytytys - joka tarvittiin pommin laukaisua varten. Jeppson oli itse asentamassa tarvittavia tarkkailulaitteita Enola Gay -pommikoneeseen. Aliluutnantti Jeppson oli myös viimeinen Little Boy-atomipommia käsitellyt henkilö ennen pommin pudottamista. Hän vaihtoi vihreät sytytystulpat eli "turvatulpat" punaisiin, jolloin pommi tuli täydellisesti viritetyksi. 

Morris Jeppsonin palvelusvuodet olivat 1942 - 1946. Hänet palkittiin Air Medal sekä Silver Medal -ansiopalkinnoin. Hänen työtoverinsa oli Philip M. Barnes. Jeppson palveli sittemmin ydinfyysikkona, toimien lämpöydinpommien kehitystyössä ydintutkimuksen instituutissa, joka ei ollut Los Alamos - vaan LLNL -instituutti eli myöhempi Sandia. Hänen erityisalaansa oli mikroaaltoihin liittynyt teknologia. Morris R. Jeppson, joka eräs viimeisiä Hiroshiman lentäjien elossa ollutta miehistöä; menehtyi 87-vuotiaana, jolloin hänen toinen aviovaimonsa Molly jäi leskeksi. Jeppsonilta jäi lisäksi 3 lasta, 5 lastenlasta sekä 3 lastenlastenlasta.

Lähteet

 Thomas, Gordon & Witts, Max Morgan : Enola Gay – Pommikone Hiroshiman yllä. Wsoy, 1981. Suom. Antti Nuuttila. ISBN 951-0-10695-X.

Yhdysvaltalaiset sotilaat
Yhdysvaltalaiset fyysikot
Hiroshiman ja Nagasakin pommitukset
Vuonna 1922 syntyneet
Vuonna 2010 kuolleet
Portugalin parlamenttivaalit 2022

Portugalin vuoden 2022 ennenaikaiset parlamenttivaalit järjestettiin 30. tammikuuta 2022. Niissä valittiin maan kansalliskokouksen 230 edustajaa nelivuotiskaudeksi. Vaalit olisi normaalisti järjestetty vuonna 2023.

Taustat ja vaalijärjestelmä 
Lokakuun 2021 lopulla pääministeri António Costan vähemmistöhallitus jätti budjettiehdotuksensa, joka ei saanut parlamentin enemmistön tukea, kun hallituksen tukipuolueet BE ja PCP äänestivät opposition mukana budjettiehdotusta vastaan. Tämä oli ensimmäinen kerta kolmannen tasavallan aikana, kun parlamentti ei hyväksynyt hallituksen ehdottamaa budjettia. Presidentti Marcelo Rebelo de Sousa oli jo aiemmin antanut ymmärtää, että hän aikoo hajottaa parlamentin, mikäli budjetti kaatuisi.

Presidentti de Sousa hajotti parlamentin virallisesti 5. joulukuuta 2021 ja määräsi uudet vaalit pidettäväksi 30. tammikuuta 2022.

Ehdokkaaksi voivat asettua kaikki vähintään 18-vuotiaat Portugalin kansalaiset. Vaalilaki kuitenkin rajaa tuomarit, aktiivisessa palveluksessa olevat sotilaat ja diplomaatit ehdokkuuden ulkopuolelle.

Äänioikeutettuja ovat kaikki vähintään 18-vuotiaat kansalaiset. Äänioikeutettujen ei tarvitse rekisteröityä äänestäjiksi. Ennakkoäänestys on hakemuksella mahdollista vain niille, jotka eivät voi äänestää äänestyspäivänä. Tällaisia henkilöitä ovat mm. ulkomailla oleskelevat kansalaiset ja sairaalahoitoa saavat.

Kannatuskyselyt

Tulokset 

Sosialistit voitti yllättäen absoluuttisen enemmistön, minkä johdosta António Costa tulee todennäköisesti jatkamaan pääministerinä.

CDS-PP-puolueelle vaalitulos oli sen historian huonoin ja se menetti kaikki paikkansa. Puolueen entinen kansanedustaja Diogo Feio sanoi, että puolueen koko olemassaolo on nyt asetettu tarkastelun kohteeksi.

LIVRE onnistui saamaan vaaleissa yhden paikan, mikä oli siinä mielessä voitto puolueelle, koska viime vaaleissa puolueen ainoaksi edustajaksi noussut Joacine Katar Moreira erotettiin puolueesta tammikuussa 2020.

Galleria

Lähteet 

Vuoden 2022 vaalit
Portugalin vaalit
The Anime Man

Joseph Tetsuro Bizinger VI (s. 28. syyskuuta 1994), joka tunnetaan verkossa nimellä The Anime Man sekä taiteilijanimellään Ikurru Kamijou (神城 維来), on japaninaustralialainen YouTube-videoesiintyjä, ääninäyttelijä, lauluntekijä ja podcastien tekijä. Hänen videoidensa aiheina ovat anime, manga, japanilainen kulttuuri, japanin kieli ja pelaaminen. Bizinger on myös haastatellut ​​japanilaisen viihdeteollisuuden ihmisiä, kuten light novelien kirjoittajia, mangakoita ja ääninäyttelijöitä heidän töistään ja kuinka anime ja manga ovat vaikuttaneet niihin.

Vuonna 1994 syntyneet
Tubettajat
Australialaiset  muusikot
Elävät henkilöt
Suomen ja Ukrainan suhteet

Suomen ja Ukrainan väliset suhteet solmittiin diplomaattisesti 26. helmikuuta 1992, kun Ukrainan presidentti Leonid Kravtšuk matkusti Helsinkiin allekirjoittamaan Euroopan turvallisuus- ja yhteistyökonferenssin päätösasiakirjaa. Suomi oli tunnustanut Ukrainan itsenäisyyden jo 30. joulukuuta 1991. Suomen Kiovan-suurlähetystö perustettiin 1. huhtikuuta 1992. Suomella oli ollut edustusto Kiovassa kuuden kuukauden ajan jo vuonna 1918.

Kaupallis-taloudelliset suhteet 
Suomen vienti Ukrainaan laski vuonna 2016 11 prosenttia. Suomen tullin tilastojen mukaan viennin kokonaisarvo samana vuonna oli 173,7 miljoonaa euroa. Ukrainasta tuotiin Suomeen 75,6 miljoonan euron arvosta. Ukrainan osuus Suomen viennistä on 0,3 prosenttia ja Ukrainan osuus Suomen tuonnista on 0,1 prosenttia.

Historialliset suhteet 
Professori Aukusti Niemi kirjoitti Suomen ja Ukrainan suhteista pian Suomen itsenäistymisen jälkeen vuonna 1918 Nykyaika-lehdessä ja sitoi Suomen ja Ukrainan kohtalot toisiinsa. Hän siteeraasi kirjoituksessaan myös nimeltä mainitsemattoman kirjoittajan oraakkelimaista kirjoitusta vuodelta 1910 Ukrainische Rundschaussa (no 3–4 / 1910): ”Kansallisen vapauden aamurusko on vasta silloin valkeneva Venäjän sorretuille kansoille, kun nykyisen järjestelmän viimeinen hetki tässä maassa lyö. Älköönpä silloin vain suomalaiset, vaan myös me ukrainalaiset unohtako, että meidän tiemme kansalliseen vapauteen kulkee yksinomaan ja ainoastaan Venäjän tsaarivallan ruumiin yli.”

Itä-Ukrainan sota 

Itä-Ukrainan sotaan liittyen Suomen kanta on, että kansainvälisen oikeuden mukaisesti Krim kuuluu Ukrainaan. Suomen tasavallan presidentti Sauli Niinistö ja pääministeri Sanna Marin tuomitsivat Venäjän hyökkäyksen Ukrainaan 2022. Suomi osallistui myös aseapuun, jossa useat Euroopan unionin jäsenmaat luovuttivat Ukrainalle materiaaliapuna erilaisia aseita ja ampumatarvikkeita.

Syyskuussa 2022 suosittu ukrainalainen, slaavilaista kansanperinnettä ja rockia yhdistävä Okean Elzy -yhtye esiintyi Kulttuuritalolla Helsingissä osana Ukrainaa tukevaa Euroopan-kiertuettaan.

Lähteet

Aiheesta muualla
Iljušin Il-14

Iljušin Il-14  (, ) on neuvostoliittolainen matkustaja- ja kuljetuskone, joka perustuu aiempaan Il-12-lentokonemalliin. Konetta käytettiin sekä siviili- että sotilaallisiin tarkoituksiin. Se suunniteltiin korvaamaan aiemmat Lisunov Li-2 -lentokoneet. Antonov An-24 - ja Jakovlev Jak-40 -mallit korvasivat Il-14:t vähitellen 1960-luvulta eteenpäin, mutta konetyypin käyttö jatkui Aeroflotilla 1990-luvun alkuun ja yleisesti aina vuoteen 2005.

Tekniset tiedot

Lähteet

Aiheesta muualla 

Neuvostoliittolaiset matkustajalentokoneet
Il-014